AARHUS: Østjyllands Politi efterlyser vidner, der observerede vild vandscootersejlads ud for Aarhus 18. maj.

Torsdag 18. maj fik Østjyllands Politi flere henvendelser fra borgere, der havde observeret en vandscooter, der sejlede for hurtigt og for tæt på ud for Aarhus Havn og ved Den Permanente.

Førerne af vandscooterne blev opmærksomme på betjentene, da de ankom til havneområdet, så de sejlede længere ud på vandet.

Betjentene lod som om, de forlod området, og det lokkede vandscooter-sejlerne ind til havnekanten. Kort efter efter sigtede betjentene en 35-årig mand for at have forvoldt andre fare. De beslaglagde desuden vandscooteren.